El Centre Cívic del Port de Sagunt acollirà demà una nova conferència sobre la siderúrgia
13 de novembre 2017

​ ![](/media/ehzeejqa/69image001.jpg)  
Demà, dimarts 14 de novembre, a les 19.00 hores, el saló d'actes del Centre Cívic del Port de Sagunt albergarà una nova conferència centrada en l'antiga empresa siderúrgica de la nostra localitat. Esta vegada, el títol de la xarrada serà “La industria siderúrgica en el Puerto de Sagunto” i estarà impartida per Francesc Sánchez, director de l'Autoritat Portuària de València, i per Diego Molina, de l'empresa ArcelorMittal. A més, l'acte estarà presentat per l'alcalde de Sagunt, Quico Fernández.

Esta conferència s'emmarca en el programa ‘100 anys de siderúrgia’, que commemora el centenari de la fàbrica Altos Hornos del Mediterráneo. Pròximament es realitzaran més conferències, visites guiades, exposicions i altres actes dins de la programació del centenari de la siderúrgia, que, al mateix temps, s'ha emmarcat en la programació cultural de tardor de l'Ajuntament de Sagunt. 

*   [](http://www.facebook.com/sharer.php?u=https://aytosagunto.es/va/actualitat/el-centre-civic-del-port-de-sagunt-acollira-dema-una-nova-conferencia-sobre-la-siderurgia/ "Facebook")
*   [](http://twitter.com/share?url=https://aytosagunto.es/va/actualitat/el-centre-civic-del-port-de-sagunt-acollira-dema-una-nova-conferencia-sobre-la-siderurgia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-civic-del-port-de-sagunt-acollira-dema-una-nova-conferencia-sobre-la-siderurgia/ "Linked In")
*   [](mailto:?body=https://aytosagunto.es/va/actualitat/el-centre-civic-del-port-de-sagunt-acollira-dema-una-nova-conferencia-sobre-la-siderurgia/)